《高宗皇帝挽词 其三》
宋代·洪刍

紫塞连沙漠，天亲堕杳冥。竟能襄水祏，复见养慈宁。

孝道光千古，精神格上灵。典谟垂不尽，赫赫照丹青。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。